Joseph Sax
De Joseph Sax, gebuer de 25. Abrëll 1869 am Pafendall an och do gestuerwen den 2. Februar 1947, war e lëtzebuergeschen Ingenieur.

Hien huet op der Technescher Héichschoul zu Oochen studéiert an ass dono, 1902, bei d'Stad Lëtzebuerg schaffe gaangen. Do gouf hie geschwënn duerno Direkter vum Gas- a Waasserwierk. Hien huet sech dofir engagéiert, e Kanalisatiounsnetz fir d'Stad auszebauen. 1936 goung en a Pensioun.

De Joseph Sax war de Brudder vum Jean-Baptiste (Batty) Sax.

Wierk
 Joseph Sax: "Genèse de l'urbanisme de la ville de Luxembourg" in:Revue technique luxembourgeoise, November/Dezember 1937.

Éierungen 

 Chevalier vum Ordre de la couronne de chêne (Promotioun 1923)
 An der Stad Lëtzebuerg gouf eng Strooss um Lampertsbierg, d'Avenue Joseph-Sax, no him genannt.

Gebuer 1869
Gestuerwen 1947
Lëtzebuergesch Ingenieuren
Chevalier de l'ordre de la couronne de chêne